procesaur/Wiki.mk huggingface dataset:
Антиглобализам

Антиглобализам — поим кој најчесто се користи за да се опишат и генерализираат општествените групи кои протестираат против глобалните трговски договори и глобалистичката политика, за негативните ефекти на слободна трговија во сиромашниот свет, оштетувањето на животната средина и меѓународната воена интервенција, или кои се плашат од негативните последици од глобализацијата. Антиглобализациските групи се борат за намалување на моќта и влијанието на меѓународните корпорации и организации како Светската банка, економски и политички сојуз на народи и трговски договори кои влијаат на нацијата, народ и на животната средина.
Различни аспекти од глобализацијата се сметаат за штетни од страна на активистите за јавниот интерес како и за националистите од моќните држави. Ова движење нема унифицирано име. „Антиглобализација“ е терминот кој се претпочита во медиумите. Самите активисти сметаат дека ова име е бесмислено и безначајно, со оглед на тоа што целта на ова движење е да се глобализира правдата. Впрочем „глобално движење за правда“ е исто така распространето име. Многу активисти се обединети под слоганот: „Друг свет е можен“.
Има широк спектар на различни видови на антиглобализација. Претежно, критичарите тврдат дека резултатите на глобализацијата не се она што се предвидувало да бидат кога започнале обидите за слободна трговија, и дека многу институции вклучени во системот на глобализација не ги земаат предвид интересите на посиромашните нации и на работничката класа.
Економските аргументи од страна на теоретичарите на слободната трговија тврдат дека неограничената слободна трговија ги бенефицира оние со поголема финансиска моќ, односно богатите на сметка на сиромашните.
Многу „антиглобализациски“ активисти гледаат на глобализацијата како промоција на корпоративната агенда, чија намера е ограничување на слободата на поединците во име на профитот. Тие исто така тврдат дека растечката автономија и силата на корпорациските ентитети ги обликуваат политиките на националните држави сè повеќе.
Некои „антиглобализациски“ групи тврдат дека глобализацијата е империјалистички проект и дека таа е една од главните причини за Ирачката војна и дека поради глобализацијата, мнозинството на финансии се влеваат во државната каса на САД наместо во државните каси на сиромашните држави во развој.
Протестите од страна на глобалните движења за правда принудија средбите на високо ниво да се одржуваат надвор од големите градови каде што вообичаено се одржуваа односно да се преместат во далечни локации каде што протестирањето е непрактично.
Некои „антиглобализациски“ активисти сметаат дека моменталната „глобализација“ ги глобализира парите и корпорациите, и во исто време одбива да ги глобализира луѓето и синдикатите. Ова може да се види од недостигот на работнички права во многу држави, како и од стриктните имиграциски контроли во целиот свет во развој.
Џо Алан

Џозеф Мајкл "Џо" Алан (роден на 14 март 1990) - велшки фудбалер, играч од средниот ред на Стоук Сити и на велшката фудбалска репрезентација.
1 Кариера
Својата кариера Алан ја започнал во екипата на Свонзи Сити, во која дошол како дете на девет годишна возраст.
Во 2008 година поминал едномесечен период на заем во Рексам.
Алан дебитира во Премиер лигата со екипата на Свонзи во сезоната 2011-2012. Тој беше еден од клучните играчи на својот тим, одигра 36 натпревари во сезоната и постигна 4 гола со кој му помогна на својот тим да заврши на солидното 11-то место во првата сезона на тимот во Премиер лигата во неговата историја.
На 10 август 2012 Џо Алан во пакет со својот менаџер (од Свонзи) Брендан Роџерс потпишал за Ливерпул за сума од 19 милиони евра.
2 Репрезентативна кариера
Алан игра за повеќе младински селекции на Велс како категориите до 17, 19 и 21-на година. Своето деби за сениоркиот тим на Велс го направил против Естонија во пријателски натпревар во мај 2009-та кога влегува како резерва.
Свети Анастасиј Персиски

Свети Анастасиј Персиски е христијански светец.
Анастасиј е роден како Магундат во Персија. Кога царот Ираклиј се борел со Персијанците, Магундат пребегнал кај христијаните, отишол во Ерусалим, каде што се крстил, добил име Анастасиј и се замонашил. Според христијанските верувања, долго лежел во затвор и бил луто мачен додека царот Хозроe не му изрекол смртна пресуда. По таа пресуда, Анастасиј бил удавен во
вода. Пострадал на 22 јануари 628 година, во градот Бетсалоe, во близина на Нинив
Православната црква неговиот ден го чествува на 22 јануари.
Ефтимиј Велики

Ефтимиј Велики е христијански светец.
Ефтимиј е роден во ерменскиот град Мелитина, во близина на реката Еуфрат во 377 година, од благородни и познати родители. Неговата мајка имала некоe небесно видување за раѓањето на Ефтимиј. Уште од младоста се подвизувал, најнапред во околината на својот град, а потоа, откако го посетил Ерусалим, во дваесетидеветата година од животот, во пустината помеѓу Ерусалим и Ерихон, наречена Фаре. Сите денови и ноќи ги поминувал со молитва. Околу него се собрале многу ученици, од кои некои се славни светители, како: Киријак Отшелник, Сава Освештени, Теоктист и други.
Според христијанското верување бил голем чудотврец: изгонувал демони, лекувал тешки болести, извел вода од пустината, умножувал леб, прорекувал. Монасите ги учел на трудољубие, говорејќи им: “''Ако вие без труд јадете леб, значи дека вие го јадете туѓиот труд''”. Кога некои помлади браќа сакале да постат повеќе од другите, тој им забранил и им наредил да доаѓаат на заедничката трпеза за да не
се погордеат од својот прекумерен пост. Уште говорел дека за монахот не e добро да преминува од место во место, велејќи: “ ''Дрвото што често се пресадува, не донесува плод, а кој сака да прави добро може да го прави на она место каде што e”.'' За љубовта говорел: “''Она што e солта за лебот, тоа e љубовта за останатите добродетели''”.
Во првата недела од чесниот пост тој се оддалечувал во пустината и таму останувал во молчание и богомислие сè до пред Воскресението. За време на неговиот живот, во близина на неговата пештера, направил голема лавра. Последната заповед му била во манастирот да се
одржува гостољубието и портата на манастирот никогаш да не биде затворена. се упокоил во 97. година од животот. На погребот му бил и ерусалимскиот патријарх Анастасиј. Цел ден патријархот чекал додека огромната маса од народот го целивала светителот и дури вечерта успеале да го завршат опелото.
Православната црква неговиот ден го чествува на 20 јануари според јулијанскиот календар.
Филон Кипарски

Филон Кипарски е христијански светец и епископ на Кипар.
Бил поставен за епископ од св. Епифаниј кога овој бил повикан во Рим со молитва да помогне на сестрата на царот Хонориј. Го протолкувал ѝ Петтокнижието и Песната над песните. се упокоил мирно во 5 век.
Православната црква неговиот ден го чествува на 24 јануари.
Света Ксенија Римска

Ксенија Римска е христијански светец почитувана во некои христијански цркви.
Родена e во како единствена ќерка на познат сенатор. Таа не сакала да стапи во брак како што сакале нејзините родителии за да го избегне тоа, тајно побегнала од домот заедно со две слугинки и заминала на островот Коа во Егејско Море, во местото Милас каде што основала манастир на девици и каде што се подвизувала до смртта. Таа таму го добила и своето име Ксенија кое во превод значи странец и станала почитувана бидејќи имала моќ да лекува.
Православната црква неговиот ден го чествува на 24 јануари.
Свети Павлин Милостив

Павлин Милостив е христијански светец.
Најнапред Павлин бил римски сенатор, а потоа епископ во Нола. Го следел примерот на својот пријател Свети Амвросиј и го примил крштението. Потоа заминал во денешна Шпанија кадe се подвизувал. Павлин починал во 431 година. Неговитe мошти почиваат во Рим, во црквата на св. Вартоломеј.
Православната црква неговиот ден го чествува на 23 јануари.
Свети Теофил Нови

Теофил Нови е христијански светец.
Како војвода на царот Константин и Ирина, бил заробен од Агарјаните и 4 години бил држан во затвор. Кога ги одбил сите муслимански напади за да ја напушти христијанската вера, бил исечен со меч во 784 година.
Православната црква неговиот ден го чествува на 30 јануари.
Ксенофонт и Марија

Ксенофонт и Марија се христијански светци.
По потекло биле од Цариград и живееле богоугоден живот и целото внимание го посветиле на христијанското воспитување на своите синови. Според христијанското верување, кога синовите им пораснале, ги испратиле на учење во Вирит (Бејрут), но се случило бура да го потопи бродот. Јован и Аркадиј биле спасени и од брановите биле исфрлени на брегот, но на две различни места, така што секој мислел дека другиот се удавил. Од тага еден за друг тие двајцата се замонашиле во два различни манастири. По две години, нивните нажалени родители дошле во Ерусалим на поклонение на светињите. Таму, со помош на видовитоста на еден духовник најнапред, се состанале браќата, а потоа и родителите со своите деца. Од благодарност кон Бога, Ксенофонт и Марија го раздале сиот
свој имот на сиромасите и тие двајцата се замонашиле. Живееле во 5 век.
Православната црква неговиот ден го чествува на 26 јануари.
Свети Климент Анкирски

Климент Анкирски е христијански светец.
Роден e во 258 година во градот Анкир, од татко незнабожец и мајка христијанка. Неговата мајка Ефросинија му прорекла на синот маченичка смрт и го оставила кога Климент имал само 12 години. Нејзината другарка Софија го зела во својата куќа како син и помогнала за неговото воспитување во христијански дух. Климент бил толку прочуен заради неговиот добородетелен живот, па затоа бил избран за епископ Анкирски во 20 година од својот живот. Во млади години тој стекнал старечка мудрост и со голема
воздржаност го скротил и го победил своето тело.
Според христијанските верувања, цели 28 години поминал во маки и по затвори. Единаесет мачители го малтретирале и го мачеле. Кога еднаш го удирале по лицето, го плукале и му ги кршеле забите, тој му довикнал на мачителот доментијан: “Ми правиш почест, o доментијане, а не ме мачиш, бидејќи на мојот Господ Исус Христос му беше така биена устата и образите удирани со шлаканици, па еве и јас недостојниот со тоа се удостоив!” Кога бил доведен пред царот Диоклецијан во Рим, царот поставил на една страна разни орудија за мачење, а на друга дарови, одликувања, одела, пари - сè што можел царот да подари, па му рекол на Климента да избира. Христовиот маченик со презир погледнал на сите царски богатства и ги избрал орудијата за мачење. И бил мачен неизмерно: парче по парче месо
му било кинато од телото, така што коските белееле под месото. Најнакрај бил исечен од војниците во 312 година во црквата во Анкир, кога како архијереј служел Божја служба.
Православната црква неговиот ден го чествува на 23 јануари.
Света Фелицита Римска

Фелицита Римска (101-165) е христијански светец и маченик.
Како христијанка, од царот Антонин Пиј, во 164 година, заедно со нејзините седум синови, била осудена на смрт. се молела на Бога само да не ја погубат неа пред синовите за да можe да ги охрабрува при мачењето и убивањето. Според христијанските верувања, оваа ненадмината мајка со радост ги испраќала еден по еден синовите додека не ги испратила сите седум и не ги видела погубени. Тогаш и таа со благодарност кон Бога ја примила маченичката смрт. Сите пострадалe во Рим кадe што им се наоѓаат и моштите.
Освен нејзиното име, единственото нешто познато е тоа што била погребана на гробиштата на Максим на 23 ноември. Легендата за Фелицита Римска многу потсеќа на онаа на Света Симфороза, а според некои станува збор за иста личност.
Православната црква неговиот ден го чествува на 25 јануари.
Симеон Столпник

Симеон Столпник е христијански светец.
Роден е во 357 година во Мала Азија во семејство на бедни христијани. На 18 години заминал во манастир каде подвизувал во една пештера. Основал два манастира и се упокоил во Господа во 390 година.
Православната црква неговиот ден го чествува на 26 јануари.
В за вендета

V for Vendetta е графички роман кој првично беше објавен во десет делови. Авторите на романот се Алан Мур (сценарио) и Дејвид Лојд (илустратор). Романот е поставена во (романост настанува во 80 - те години на XX век,) дистопична иднината на Обединетото Кралство во 1990 година.
Дејството се случува во Обединетото Кралство во блиска иднина, по кратка јадрена војна голем дел од светот бил униште. Во постнуклеранат иднина власта е преземена од екстремна фашистичка партија наречена ''"Северен Пламен"'' (engl. Norsefire).
Централна личност во романот е мистериозен анархист ''"V"'' (В) кој настојува да ја уништи тоталитарна власт, а во текот на својата дејност тој извршува големо влијание врз луѓето кои ги сретнува. Мистериозниот анархист ''"V"'' ја носи маската на Гај Фокс и започнува театрална насилна кампања за соборување на владата.
Според овој графички роман е снимен истоимен филм во кој глумат Хуго Вевинг и Натали Портман.
Исак Сирин

Исак Сирин — христијански теолог, мистик и светец од 7 век. Темите на неговата теологија се поврзани со божјата љубов. Верувал дека Бог преку својата неограничена љубов ќе донесе спасение.
Роден e во Нинива и додека бил млад се подвизувал ва манастирот „Матејски“, во близина на Нинива. Според христијанските верувања, кога се прочул заради светоста на животот и многуте чуда, бил избран за епископ Нинивски и бил присилен да го прими тој чин. Но само по пет месеци, го oставил епископството и тајно се оддалечил во пустинскиот манастир „Рабан Шабур“. Составил многу дела, од кои денеска се познати околу 100 беседи за духовниот живот и подвижништвото пишувани, главно, според сопствените доживувања.
Православната црква неговиот ден го чествува на 28 јануари.
Свети Роман Самосатски

Роман Самосатски е христијански маченик кој починал во 297 година. Тој пострадал заедно со Јакoв, Филoтеј, Иперихиј, Авив, Јулијан и Паригориј. во времето на императорот Максимилијан. Филoтеј и Иперихиј биле великани, а oстанатите биле младенци од познат род..
Православната црква неговиот ден го чествува на 29 јануари.
Свети Паладиј Антиохиски

Паладиј Антиохиски е христијански светец.
Според христијанските верувања бил голем подвижник и чудтворец. Пред неговата келија осамнал еден труп на некој богат човек, кого разбојниците го ограбиле и го убиле. Кога Паладиј го однеле на суд, тој, за да се спаси од бедата, се помолил на Бога и со молитвата го воскреснал покојниот. Бил пријател со Свети Симеон. Починал во 390 година од природна смрт.
Православната црква неговиот ден го чествува на 28 јануари.
Ефрем Сирин

Ефрем Сирин е христијански светец.
Роден e во Сирија од бедни родители во времето на царот Константин Велики. Бил ученик на Свети Јаков Нисибиски. Ефрем непрестајно или пишувал книги, или усно ги поучувал монасите во манастирот и народот во градот Едеса, или пак самиот се предавал на молитва и размислување. Има напишано голем број на книги. Најпозната му e “''Господи и Владико на мојот живот''”. Кога сакале со сила да го земат за епископ, тој се направил безумен и почнал да трча низ градот Едеса влечејќи ја по себе својата облека. Кога го виделе тоа луѓето, се откажале од намерата. Бил современик и пријател на Свети Василиј Велики. Починал во 373 година.
Православната црква неговиот ден го чествува на 28 јануари.
Иполит Римски

Иполит Римски е христијански светец и еден од најистакнатите христијански писатели од Западна Европа од 3 век. Бил епископ и свештеномаченик, ученик на Иринеј Лионски и последен римски отец кој зборувал грчки. Ги напишал „Одбивање на сите ереси“ (Философумена) и „Апостолско предание“.
Пострадал за верата во времето на римскиот цар Клаудиј. Кога во Рим девицата Хрисија била немилосрдно мачена, тогаш зад неа застанал пред мачителите Иполит и ги изобличил мачителите. Заради тој протест и тој бил даден на суд, суден и oсуден на смрт
по долготрајните измачувања.
Православната црква неговиот ден го чествува на 30 јануари по стар стил.
Свети Кир и Јован

Светите Кир и Јован се христијански светци.
Според христијанското верување се чудотворци. Овие светители не биле браќа по крв, туку биле браќа по дух. Кир најнапред живеел во Александрија и како лекар ги лекувал луѓето. дознавајќи дека болестите најмногу ги напаѓаат луѓето заради гревовите, тој секогаш ги упатувал болните со покајание и со моитва да ја очистат својата душа од гревовите, та преку тоа да би го повратиле и здравјето на телото. Кога настанало Диоклецијановото гонење на христијаните, Кир се оддалечил во Арабија каде што примил монашки чин. Но како што бил познат во Александрија, така се прочул и во Арабија, та луѓето и овде прибегнувале кон него за помош. Кога слушнал за Кир, Јован, тогашен римски офицер во Едеса, дошол во Арабија да го види Кир. Кога се виделе, тие двајцата се засакале еден со друг како браќа и
останале заедно да се подвизуваат.
Во тоа време мачителите измачувале некоја христијанка Атанасија, со нејзините три ќерки во градот Каноп. Слушнале за ова Кир и Јован и дошле во Каноп да ги храбрат мајката и ќерките за да не отпаднат од верата. Атанасија ги претрпела сите мачења и со ќерките била погубена. Ќерките на Атанасија се викале: св. Теоктиста од 15 години, Теодотија од 13 години и Евдокија од 11 години. Тогаш мачителите ги фатиле Кир и Јован и, по мачењата и затворот, ги исекле во 311 година. Овие свети маченици направиле безбројни чуда и за животот и по смртта. Нивните мошти во времето на царот Аркадиј биле пренесени во Рим.
Православната црква неговиот ден го чествува на 31 јануари.
Спиро Костов

Спиро Костов — македонски револуционер, учесник во македонското револуционерно движење, учествувал во Македонското востание, обединувањето на Источна Румелија со Кнежевство Бугарија, Српско-бугарската војна, Мелничкото востание и Првата балканска војна.
1 Животопис
Костов е роден во 1848 година во Велес, тогаш во Отоманското Царство. Емигрира во Романија, каде што влегува во редовите на револуционерната емиграција. Работи во печатницата на Љубен Каравелов. Во 1876 година е доброволец во Српско-турската војна во батаљоните на генерал Михаил Чернјаев. При избувнувањето на Руско-турската војна во 1877 година е доброволец во Бугарското ополчение. Се борел на Шипка.
По Берлинскиот конгрес учествува во Македонското востание како војвода на чета. Во 1884 година со помош на Костов и Владимир Кусев, Пере Тошев во Станимака организира револуционерен комитет за ослободување на Македонија и Одринско наречен подоцна Бугарски Таен Централен Револуционерен Комитет.
Костов е главен двигател за основањето на БТЦРК на 10 февруари 1885 година. Костов е назначен за екзекутор на сите одлуки на Пловдивски централен комитет и началник на тајната комитетска полиција. На 18 мај 1885 година е уапсен од страна на властите како организатор на прославата во чест на Христо Ботев. По ослободувањето зема учество во подготовките за обединување на Кнежевството Бугарија и Источна Румелија, како заедно со 30 востаници ја презел околиската управа во Старо Ново Село.
Во Српско-бугарска војна е на чело на доброволечка чета, која влегува во Бојковската единица на поручникот Ангел Карауланов. Подоцна бил командант на чета во единици на капетанот Коста Паница. Меѓу 1881 - 1891 година е командант на Софиските противпожарна команда. Заедно со Александар Шумков го издава списанието "Пожарникар", од кое излегуваат три книги.
Во Мелничкото востание на Македонскиот комитет во 1895 година е војвода на чета во одредот ''"Пирин Планина"''. Во Првата балканска војна е доброволец во Македонско-одринското ополчение. Подоцна е член - основач на Македонскиот научен институт.
Свети Петар Галатиски

Петар Галатиски е христијански светец.
Според христијанските верувања, во својата седма година го напуштил родителскиот дом заради Христа и се повлекол в пустина. Тука со пост и молитва толку се усовршил што многу чуда правел со силата на Духот Божји. Околу 429 година се преселил во вечното Царство Христово, во својата 99 година.
Православната црква неговиот ден го чествува на 1 февруари.
Никита Печерски

Никита Печерски е христијански светец, епископ на Новгород и дел од Киевско-печерската лавра. Никита е почитуван од страна на Руската православна црква.
Бил роден во Како монах, не го послушал игуменот, се оддалечил од манастирот и се затворил во една келија. Според христијанските верувања, еднаш кога Никита бил на молитва, му се јавил ѓаволот во вид на светол ангел и му рекол: “'Немој повеќе да се молиш, туку читај книги, а јас ќе се молам за тебе'!” Никита послушал, престанал да се моли и почнал да чита книги. Го читал само Стариот завет, а Новиот завет никако не можел да го отвори затоа што тоа не му го дозволувала ѓаволската сила. Со помош на ѓаволот и пророкувал и тоа само лоши дела, кражби, палежи и останати лоши дела што му се познати на ѓаволот. Најпосле, светите отци печерски увиделе дека Никита паднал во ѓаволска измама, па почнале да се молат на Бога за него. Никита се повратил, ја увидел пропаста во која бил, горко се покајал за непослушноста и гордоста и се упатил по вистинскиот пат. се упокоил во 1108 година.
Православната црква неговиот ден го чествува на 31 јануари.
Шкотски Низини

Шкотски Низини (англ. ''Scottish Lowlands'', шко. ''Lallans'', гел. ''A' Ghalldachd'' = „странска земја“) — (приближно) јужната половина на Шкотска која е со претежно рамничарски карактер и посебна култура и историја.
Низините немаат формален статус и управна улога, туку се однесуваат на оној дел од земјата што не им припаѓа на Горите (''Highlands'' или ''Gàidhealtachd''). За граница најчесто се зема линија помеѓу Стонхевен и Хеленсбург (на Клајдскиот Ферт). Низините се протегаат јужно и источно од линијата. Некои делови од Низините (како Јужниот Ридски Крај) не се физички „ниски“, додека пак некои подрачја кои неоспорно им припаѓаат на Горите (како што е Ајла) се низински.
Од геолошки аспект, Низините и Горите ги дели Горскиот Граничен Расед (''Highland Boundary Fault'').
За сите други цели границата не е строго утврдена и се разликува од случај до случај. Ако го земеме Граничниот Расед, тогаш традиционалните окрузи (грофовии) што целосно влегуваат во Низините се Ершир, Берикшир, Клакмананшир, Дамфрисшир, Источен Лотијан, Фајф, Кинросшир, Керкубришир, Ланаркшир, Мидлотијан, Пиблсшир, Ренфрушир, Роксбрушир, Селкеркшир, Западен Лотијан and Вигтауншир.
Традиционалните окрузи што се протегаат од обете страни на граничниот расед се Ангус, Данбартоншир, Стерлингшир, Пертшир, Кинкардиншир, Абердиншир, Банфшир и Мари.
Географски, Шкотска се дели на три засебни подрачја: Гори, централната рамница (Централниот Појас), и Јужниот Ридски Крај (''Southern Uplands''). Низините приближно го зафаќаат второто и третото подрачје. Североисточната рамница исто така е низина (како географски така и културно), но во некои случаи се групира заедно со Горите.
Најјужните окрузи во Шкотска кои се најблиску до Англија се нарекуваат „Граници“ (''Scottish Borders'') и понекогаш се сменаат за посебно подрачје, независно од Низините. Дел од населението на овој низински и пограничен регион се преселило во Алстер како дел од неговата плантажна клонизација, а друг дел заминал за Америка.
1 Поврзано
* Шкотски Гори
* Географија на Шкотска
Грампијански Планини

Грампијански Планини или Грампијани (англ. ''Grampian Mountains'' или ''Grampians'', гел. ''Am Monadh'') — значаен планински венец што зазема голем дел од Горите во североисточна Шкотска.
1 Географски особености
Грампијаните се протегаат на југозапад и североисток помеѓу Горскиот Граничен Расед и Големиот Глен, заземајќи речиси половина од површината на Шкотска. Тука спаѓаат ридските системи Кернгорми и Лохабер. Венецот ги опфаќа и планините Бен Невис (највисока во Британија со 1344 м) и Бен Макдуј (втора по височина со 1309 м).
Геолошки, планините се состојат од гранит, гнајс, мермер, шкрилци и кварцит. Други поважни венци во Шкотска се Северозападните Гори и Јужниот Ридски Крај.
Од Грампијаните извираат разни реки и потоци: Теј и Спеј, Кои Вотер, Берн оф Мухалс, Берн оф Фепи, Берн оф Елзик, Керни Берн, Дон, Ди и Еск. Подрачјето е слабо населено.
2 Историја и име
Името „Грампијани“ (''Grampians'') прв го споменува 1520 шкотскиот историчар Хектор Бојс како адаптација на географскиот поим ''Mons Graupius'' што го споменува римскиот историчар Такит како местото кајшто домородните Каледонци претрпеле пораз од војската на римскиот војсководец Гнеј Јулиј Агрикола околу 83 г. Во доцниот XV век, Франческо Поцуолски планината ја нарекува ''Mons Grampius'', која послужила како основа за денешното име.
3 Галерија
4 Поврзано
* Шкотски Гори
* Голем Глен
5 Наводи
**
Света Перпетуа и Фелицитата

Перпетуа и Фелицитата се христијански светци и маченици од 3 век.
Во времето на царот Септимиј Север биле фрлени во затвор како христијани. Света Перпетуа била од благороден род. Според христијанското верување таа ги храбрела сите останати затвореници во самицата да не се плашат да пострадаат. Во сон Перпетуа видела скала од земјата до небото сета наредена со остри ножеви, мечеви, копја, јадици, клинци и со други смртоносни оружја. А на дното на скалата лежела страшна змија. И видела како Сатир прв истрчал по скалата до врвот неповреден, па од врвот ѝ викнал на Перпетуа: “''Перпетуа, те чекам, ајде, но варди се од змијата''!” Охрабрена со тоа, Перпетуа ѝ застанала на главата на змијата како на прво скалило, па со ред брзо истрчала до врвот. Кога се искачила до врвот, влегла во небесата, ги видела прекрасните дворови небесни и била мошне радосна. Кога го раскажала својот сон, сите затвореници протолкувале дека им претстои скорешна смрт и тоа прво на Сатир. Тоа брзо и се остварило. Прв бил убиен Сатир, па Перпетуа, па останатите со ред.
Православната црква неговиот ден го чествува на 1 февруари.
Свети Никола Исповедник

Никола Исповедник е христијански светец.
По потекло Никола е од островот Крит. Заминал во Цариград за да го посети својот роднина Теодор, игуменот на Студитскиот манастир, па тука и oстанал и се замонашил. Како монах Никола ги поминал сите подвизи заради спасението на својата душа. Во времето на гонењето на христијаните од страна на Лав V Ерменец, Теодор и Никола биле oстро мачени. По смртта на св. Теодор, Никола станал игумен студитски. Така, ја исцелил од болест Евдокија, жената на царот Василиј, и Елена, жената на патрикот Мануил. На Теофил Мелисен, угледен благородник, на кого не можеле да му се задржат децата, му ја благословил новородената ќерка и прорекол дека ќе живее и ќе биде многуплодна, коешто и се случило на радост на родителите. Поќинал во 868 година.
Православната црква неговиот ден го чествува на 4 февруари.
Михаило Џолонга

Михаило Џолонга — македонски ортопед и народен пратеник од 2011 година.
1 Животопис
Џолонга е роден во Битола на 11 јуни 1959 година. Дипломирал на Медицинскиот факултет во Скопје. По занимање е специјалист ортопед. Бил пратеник во македонското Собрание од 2011 година, како член на ВМРО-ДПМНЕ. Во собранието важел за најредовен пратеник, но и за пратеник кој воопшто немал дискусија. Од 1994 година, тој е член на Македонската асоцијација на ортопеди и трауматолози.
Исидор Пелусиот

Исидор Пелусиот — православен светец, еден од големите пустиножители кои ги слави православната црква.
1 Животопис
Свети Исидор се родил во Египет, во семејство на богати родители и роднина на александриските патријарси Теофил Александриски и Кирил Александриски, што му овозможило да стекне добро образование. Проучувајќи ги сите светски науки, тој се одрекол од богатството и светската слава и целиот се предал на духовен живот во еден манастир, подоцна се повлекол во едно пусто место во близината на градот Пелусија, во Египет. Бил голем и усрден бранител и толкувач на православната вера. Според тврдењето на историчарот Никифор, Свети Исидор напишал преку десет илјади писма на разни лица. „''Поважно e да се поучуваме на добродетелен живот отколку на красноречиво проповедање''“, напишал тој во едно писмо. Во времето на гонењето на Свети Јован Златоуст, Свети Исидор застанал на страната од Златоуст. Тој му пишувал на патријархот Теофил какво големо светило на Црквата e Златоуст и го молел да ја остави омразата спрема него. Починал кон средината на 5 век, најверојатно во 449 година.
Православната црква неговиот ден го чествува на 4 февруари.
Споменик на Јане Сандански (Скопје-Аеродром)

Споменикот на Јане Сандански се наоѓа во истоимена населба во скопската општина Аеродром, Скопје. Споменикот, висок пет метри, е поставен во централниот дел од истоимениот парк. Излеан е во бронза, во српската леарница ''„Јеремиќ“''. Идејното решение е на авторот Гоце Давидов. Ова спомен-обележје чини вкупно 250 000 евра .
Света Агата Сицилиска

Света Агата е христијански светец и маченик од III век.
Родена е во сицилијанскиот град Палермо од благородни и имашни родители. Кога царот Дециј Трајан почнал гонење на христијаните света Агата била фатена и изведена на суд пред судијата Квинтинијан. Според христијанските верувања, судијата ја видел Агатија многу убава во лицето и посакал да ја има за жена. Кога тој тоа го предложил ѝ на Агатија, таа му одговорила дека e невеста Христова. Судијата ја ставил на тешки маки и мачења. Во затворот ѝ се јавил Апостол Петар и ѝ го вратил целосно телесното здравје. Повторно била изведена на мачење и повторно била фрлена во затворот каде што ја предала својата душа на Бога во 251 година во градот Катана, а во времето на царот Дециј Трајан.
Православната црква неговиот ден го чествува на 5 февруари.
По неа е наречено гратчето Сантагата Болоњезе во Емилија-Ромања, Италија, каде денес се произведуваат автомобилите „Ламборгини“.
Бернсбах

Бернсбах (|Bernsbach) — село и поранешна општина во округот Рудни Планини, во Саксонија, Германија, која заедно со нејзиниот составен дел Оберпфаненштил има околу 4.700 жители. Од 1 јануари 2013 година е дел од градот Лаутер-Бернсбах.
1 Географија
Општината се протега од долината на реката Шварцвасер до Шпигелвалд (шума) на 728 метри надморска височина, така нудејќи добар поглед над градовите во Рудните Планини, Ауе и Шварценберг. Така го добил прекарот „Балкон на Рудните Планини“ (''Balkon des Erzgebirges'').
2 Историја
Се верува дека Бернсбах е основан околу 1200 година од франкиските доселеници. Првпат бил споменат во документите во 1240 година, под името Вернхардиспах (''Wernhardispach''). Околу 1460 година, бил именуван во терминската книга составена од Францисканците од Цвикау како Пернсбах (''Pernsbach''). Во ова време, Бернсбах припаѓал на опатијата Гринхајн, по чие распуштање во 1536 година преминал во ''Амт'' Гринхајн. Во 1874 година, општината била назначена како ''Амт'', а од 1950 година припаѓала на округот Ауе.
Од 1679 година до 1681 година, била изградена црква во средината на општината, така одделувајќи го Бернсбах од соседната општина Бајерфелд, на чија парохија припаѓал дотогаш.
Во текот на рударските денови биле ископувани железо, сребро и сулфур. Рудите биле преработувани од топилницата. Околу 1538 година, се населиле рудари и топилничари, така носејќи ја нивната вештина за ракување со метал и менувајќи ја структурата на некогашната чисто земјоделска структура.
Понатаму во век, градот доживеал голем пораст во трговијата. Во годините околу 1800 година, во Бернсбах започнале печатење на службените поштенски марки и грбовите. Со доаѓањето на железничката линија од Цвениц до Шајбенберг во 1900 година, со што настанал и пораст на жителите.
Во 1987 година, општината ја прославила 750-годишнината, заснована на спомнувањето во 1237 година.
2.1 Население
Следниве бројки се однесуваат за состојбата на 31 декември во дадената година.
: Извор: Статистичка служба на Саксонија
3 Партнертсво
* Фохенштраус, Баварија
4 Клубови
* СВ Саксонија Бернсбах
* ТВ 1864 Бернсбах (гимнастички клуб)
* Бернсбахер Музикантен
5 Познати луѓе
* Карл Волф, германски национален фудбалер за фудбалскиот тим на Источна Германија
* Зигфрид Волф, германски национален фудбалер за фудбалскиот тим на Источна Германија
* Армин Хертел, прв бискуп на Обединетата методистичка црква во Источна Германија од 1970 до 1986.
„Балкон на Рудните Планини“: поглед од Бернсбах на Шварценберг, Лаутер и Ауе (од лево кон десно)
Полиевкт Цариградски

Полиевкт Цариградски — Вселенски патријарх во периодот од 956 до 970 година.
Полиевкт во православието е познат како втор Златоуст. Во времетo на патријархот Полиевкт и царот Константин Порфирогенит, во Цариград дошла руската кнегиња Олга и тука се крстила, а царот ѝ бил кум. Св. Полиевкт пророчки ѝ рекол: “''Благословена си ти меѓу руските жени заштo си ја возљубила светлината и си ја отфрлила темнината, ќе те благословуваат руските синови до последнотo коленo''”.
Православната црква неговиот ден го чествува на 5 февруари.
Свети Вукол

Свети Вукол е христијански светец од 2 век.
Вукол бил ученик на Свети Јован Благослов, кој и го посветил за епископ на градот Смирна. Во Смирна тогаш имало малкумина крстени. Во темнината на незнабоштвото св. Вукол светел како јасна свеќа. се одликувал со сите добродетели, а oсобено со благост и кроткост. Пред својата смрт, св. Вукол го посветил Поликарп Смирнски за свој наследник во епископството.
Православната црква неговиот ден го чествува на 6 февруари.
Лох Ломонд

Лох Ломонд (англ. ''Loch Lomond'', гел. ''Loch Laomainn'') — слатководен лох во Шкотска сместен на Горскиот Граничен Расед. Ова е најголемо езеро во Велика Британија по површина. Има многу острови, вклучувајќи ги Инчмарин, (најголемиот езерски остров на Британските Острови) иако самото езеро е помало од многу езера во Ирска. Loch Lomond is a popular leisure destination and is опеан во песната ''The Bonnie Banks o' Loch Lomond'' („Убавите брегови на Лох Ломонд“).
1 Географија
Ова е слатководен лох што се протега низ Горскиот Граничен Расед кој ги дели низините во средна Шкотска од Горите. Долг е 39 км, а широк помеѓу 1,21 км и 8 км. Има просечна длабочина од 37 м, а максималната изнесува 190 м. Зазема површина од 71 км<sup>2</sup> и зафатнина од 2,6 км<sup>3</sup>. Ова е најголемо езеро во Британија по површина и второ по водна зафатнина (по Лох Нес). Во рамките на Обединетото Кралство, езерото зазема трето место, по Лох Неј и Долниот Лох Ерн во Северна Ирска.
Езерото традиционално претставува граница помеѓу Стерлингшир и Данбартоншир, а денес се протега во управните области Стерлинг, Аргајл и Бјут и Западен Данбартоншир. Јужните брегови се оддалечени 23 км на север од главниот град Глазгов.
Денес Лох Ломонд е дел од националниот парк Лох Ломонд и Тросахс. Планината Бен Ломонд (974 м) е сместена на источниот брег и е најјужна од повисоките шкотски планини наречени „манро“. Во анкетата „Чуда на природата на Велика Британија“ на ''Radio Times'' спроведена во 2005, Лох Ломонд го освоил 6-то место.
Главна сообраќајница кај езерото е патот A82 кој се протега долж западниот брег.
1.1 Острови
Лохот има околу 30 острови. зависно од водостојот. Неколку од нив се големи по британските стандарди за езерски острови. На пример, Инчмарин езерски остров на Британските Острови. Како и во Лох Теј, неколку од нив се „кранози“ - вештачки острови изградени како живеалишта во праисторијата.
2 Поврзано
* Лох
* Список на лохови во Шкотска
Симеон Богопримец

Симеон Богопримец — христијански светец, жител на Ерусалим и благочестив праведник за кој се зборува во Евангелието според Лука. Во евангелието е опишан само накратко, а повеќе за него се знае од апокрифни извори.
Во времето на македонскиот цар на Египет, Птоломеј II Филаделф, Симеон бил избран како еден од познатите седумдесетмина на кои им била доверена работата на преведувањето на Библијата од хебрејски на грчки јазик. Така, според христијанските верувања Симеон ја работел својата работа совесно, но кога ја преведувал книгата на пророкот Исаија, па дошол до она пророштво: “''Ете, Девица ќе зачне и ќе роди Син''”, тој се збунил, па зел режалка да го избрише зборот Девица и да го замени со зборовите: “млада жена” и така да го преведе на грчки. Но, во тој момент, на Симеон му се јавил ангел Божји и го спречил во неговата намера, објаснувајќи му дека пророштвото e вистинито и дека сè e точно запишано. А дека e вистинито и точно, му рекол весникот Божји, ќе се увери и самиот тој лично оти, по Божјата волја, нема да умре додека не Го види Месијата, родениот од Девојка. се зарадувал праведниот Симеон на таквиот глас од небото, го оставил пророштвото неизменето и му се заблагодарил на Бога што го удостојува да доживее и да Го види Ветениот. Кога Исус бил донесен од Богородица Марија во Ерусалимскиот храм, Духот Божји тоа му го јавил на Симеон, кој бил мошне стар и бел како лебед. Симеон брзо отишол во храмот и таму ги познал и Девицата и Младенецот по светлината што зрачела околу главите Нивни како ореол. Радосниот старец го зел Христа во рацете свои и Го замолил Бога да го отпушти сега од овој живот: „сега го отпушташ Својот слуга со мир, Владико, според зборовите Твои зашто очите мои го видоа спасението Твое“. Тука се нашла и пророчицата Ана, ќерката на Фануил, која и самата Го познала Месијата и му Го објавила на народот. Ана тогаш имала 84 години. Наскоро потоа св. Симеон се претставил. Овој праведен старец, Симеон, се смета за заштитник на малите деца. Оваа важна случка во храмот е позната како „Сретение Господово“.
Православната црква неговиот ден го чествува на 3 февруари.
1 Во Новиот завет
Симеон се спомнува во Новиот завет единствено во овој дел:
2 Поврзано
* Песна на Симеон Богопримец (Лука 2,29-32)
* Сретение Господово
Света Фауста Сремска

Света Фауста е христијански светец од 3 век.
Пострадала во времето на царот Максимијан (помеѓу 305 и 311 година). Според христијаните, таа ги обратила своите мачители: осумдесетгодишниот бајач Евиласиј и епархот Максим. Кога судијата се заканувал ѝ на Фауста со уште пострашни маки, таа му рекла да направи нејзина икона со изображение на сите оние маки со кои тој ѝ се заканувал. Кога иконата била готова и ѝ ја покажале, света Фауста изговорила: “''Како оваа икона што не чувствува никакви маки така ни моето тело не чувствува маки од твоите казни
зашто мојата душа e утврдена во Господа''”. Судијата ја фрлил во котел со врела вода.
Фауста била мајка на Света Анастасија Сремска. Нејзиниот споменик е еден од 140-те кои се наоѓаат на Плоштад Свети Петар|плоштадот Свети Петар во Рим. Православната црква неговиот ден го чествува на 6 февруари.
Мастридија Ерусалимска

Мастридија Ерусалимска е христијански светец.
Живеела во Ерусалим и строго се подвизувала. Според христијанското верување, некој млад човек се загледал во неа и почнал да ѝ досадува. Да би се спасила и себе и тој млад човек од гревот, св. Мастридија зела во една кошница малку наводенет грав и се оддалечила в пустина. Во пустината поминала 17 години и за сето тоа време, ниту ѝ снемало грав, ниту фустанот ѝ оветвел. Починала во околу 580 година.
Православната црква нејзиниот ден го чествува на 7 февруари.
Свети Лука Еладски

Свети Лука Еладски е христијански светец од 10 век.
Роден e во Касторија. Уште како дете никогаш на сакал да вкуси месо, животот го поминувал во чистота и молитва. Еднаш отишол со житно семе на нива да сее. Но по патот им го раздал на сиромасите поголемиот дел од семето а помалиот дел, што му преостанал, го посеал. Потоа св. Лука избегал од својата мајка вдовица во манастир. Ожалостената мајка усрдно се молела на Бога да ја каже тајната каде се наоѓа нејзиниот син. Игуменот на тој манастир сонувал три ноќи по ред дека некоја жена го напаѓа остро што ѝ го зел синот единец. Тогаш игуменот му наредил на Лука, веднаш да отиде кај својата мајка. Лука отишол, се видел со мајка си, но пак се оддалечил од неа, сега неповратно. се испостувал на таканаречената Јованова Гора. Ноќе Му се молел на Бога, а дење работел во бавчата и нивата, не заради себе, туку заради сиромасите и посетителите. Тој, пак, се хранел само со јачменов леб. Починал во 946 година.
Православната црква неговиот ден го чествува на 7 февруари.
Доротеја Кесариска

Доротеја Кесариска — христијански светец и маченик од 4 век.
Потекнува од Кесарија Кападокиска. Управникот на областа Саприкија според христијанските веруваеа, ја дал доротеја на две незнабожечки сестри, Христина и Калиста, за тие да ја одвратат од религијата. Но се случило спротивното: доротеја успеала да ги обрати обете сестри. Налутен Саприкиј наредил да ги врзат тие две сестри со грбот едната за другата и ги фрлиле во каца со смола, па ги запалиле. Тогаш и доротеја ја осудиле на смрт.
Православната црква неговиот ден го чествува на 6 февруари.
Бокау

Бокау (|Bockau) — општина во округот Рудни Планини, во Саксонија, Германија. Општината е позната по одгледување и истражување на билки. Ова се должи на неговото вековно одгледување на ангеликата, чии корени се користат за правење ликери. Бокау е исто така познат и под прекарот ''Wurzelbucke'' (''Wurzel'' на германски е „корен“).
Еланд

Еланд (швед. '''') — втор по големина остров во Шведска и најмалата традиционална покраина во земјата. Зафаќа површина од 1.342 км<sup>2</sup> и е сместен во Балтичкото Море, недалеку од крајбрежјето на Смоланд. Населението брои 25.000 жители, но во 500.000 посетители за време на летната долгодневица. Од копното е одвоен со Калмарскиот Проток, преку кој се протега Еландскиот мост, изграден во 1972.
1 Управа
Традиционалните покраини во Шведска немаат административна или политичка улога, туку постојат само како културно-историски целини. Еланд влегува во управниот округ Калмар (''Kalmar län''), а самиот се дели на две општини: Боргхолм and Мербилонга.
2 Историја
Археолошките наоди укажуваат дека островот бил населен во 8000 п.н.е.. Ископините од старо камено време сведочат за присуството на ловци-собирачи. Во раното камено време, доселениците преминале на островот преку леден мост што го поврзувал со копното преку Калмарскиот Проток.
Остатоците од живеалишта датираат од 6000 п.н.е., и тоа во неолитските населби Алби и други места низ островот. Кај Гетлинге, Хултерстад и други места се среќаваат гробишта што датираат од железното, па сè до викиншкото време поставени околу периметарот на местото, вклучувајќи камени бродови.
На островот се пронајдени деветнаесет кружни утврдувања („ратови“) од железното време, од кои само едно (кај Екеторп) е целосно ископано. Тврдината има дадено над 24.000 артефакти.
Населението на Еланд го споменува римскиот историчар Такит во 98 г. и тоа под името „Авиони“ (''Aviones''):
Во текот на историјата, Еланд долго служел како кралско ловиште, особено местата Отенби и Халторп во средниот век.
3 Географија
Еланд е втор остров по големина во Шведска и во минатото се делел на градови со повелба и пет стотини.
3.1 Населени места
*Алби
*Блесинге
*Боргхолм
*Гетлинге
*Гордби
*Ериксере
*Мербилонга
*Нора меклеби
*Отенби
*Себи
*Сегерстад
*Седра Сандби
*Стеноса
*Ферјестаден
*Хултерстад
*Шепингсвик
3.2 Факти
*Највисока точка: ридот Хегсрум (55 м)
*Најголемо езеро: Хорнсхен *Должина: 137 км
*Ширина: 16 км (најширок дел)
4 Знаменитости
Покрај археолошките наоѓалишта, позначајни историски места се Боргхолмскиот замок, изграден 1669-1681 од архитектот Никодемус Тесин Постариот за кралицата Хедвига Елеонора. Во близината се наоѓа и дворецот Солиден, кој е летниковец на кралското семејство.
5 Поврзано
*Гетлинге
*Халторпс
*Отенби
*Викинзи
Хајленд

Хајленд (англ. ''Highland'', гел. ''A' Ghàidhealtachd''; ) е управна област во Шкотските Гори и најголема самоуправна единица во Шкотска и целото Обединето Кралство. Се граничи со управните области Мари, Абердиншир, Перт и Кинрос и Аргај и Бјут. Овие единици, заедно со Ангус и Стерлинг, исто така опфаќаат и делови од Горите во своите граници. Подрачјето на Хајленд ги опфаќа речиси целите копнени и внатрешнохебридски делови од поранешните окрузи (грофовии) Инвернесшир и Рос и Кромарти, цел Садерленд, Кејтнес и Нерншир и мали делови од Аргајл и Мари.
1 Населени места
*Авох (''Abhach''), Алапул (''Ullapul''), Алтнахара (''Allt-na-h-Aire''), Арсерсир (''Àird nan Saor'')
*Балахулиш (''Baile a' Chaolais''), Бек оф Кепох (''A'Cheapaich''), Бетихил (''Am Blàran Odhar''), Бјули (''A' Mhanachainn''), Бродфорд (''An t-Àth Leathann''), Брора (''Brùra'')
*Вик (''Inbhir Ùige'')
*Герлох (''Geàrrloch''), Гленко (''Gleann Comhann''), Голспи (''Goillspidh'')
*Далвини (''Dail Chuinnidh''), Дарнес (''Diuranais''), Дингвол (''Inbhir Pheofharain''), Дорни (''An Dòrnaidh''), Дорнох (''Dòrnach''), Драмнадрохит (''Druim na Droichaid'')
*Ејвимор (''An Aghaidh Mhòr''), Еплкрос (''A' Chomraich''),
*Инвергари (''Inbhir Garadh''), Инвергордон (''Inbhir Ghòrdain''), Инвери (''Inbhir Iodh''), Инвермористон (''Inbhir Mhoireastain''), Инвернес (''Inbhir Nis'')
*Кајл оф Лохалш (''Caol Loch Aillse''), Калоден (''Cul Lodan''), Кингјуси (''Ceann-á-Ghuibhsaich''), Кинлохберви (''Ceann Loch Biorbhaidh''), Кинлохлевен (''Ceann Loch Lìobhann''), Кромарти (''Cromba'')
*Лохинвер (''Loch an Inbhir'')
*Малег (''Malaig'')
*Нерн (''Inbhir Narann'')
*Њутнмор (''Baile Ur an t-Slèibh'')
*Олнес (''Anas'')
*Плоктон (''Am Ploc''), Портмахомак (''Port Mo-Chalmaig''), Портри (''Port Rìgh'')
*Розмарки (''Ros Maircnidh'')
*Стратпефер (''Srath Pheofhair''), Стронтијан (''Sròn an t-Sìthein'')
*Танг (''Tunga''), Тејн (''Baile Dhubhthaich''), Торидон (''Toirbheartan''), Турсо (''Inbhir Theòrsa'')
*Фарн (''Manachainn Rois''), Форт Вилијам (''An Gearasdan''), Форт Огастес (''Cill Chuimein''), Фортроуз (''A' Chananaich'')
*Хелмсдејл (''Bun Ilidh'')
*Џон о' Гроутс (''Taigh Iain Ghròt'')
2 Места од интерес
*замокот Аркарт
*замокот Елен Донан
*замокот Кадор
*замокот Чирам
*крепоста Форт Џорџ
*Гленко
*Гленфинан
*Глен Орхи
*Глен Шил
*Горски народен музеј
*Национален парк Кенгорми
*Горско ловиште „Хајленд Гејм Парк“
*Лох Дујх
*Лох Лини
*Лох Лохи
*Лох Нес
3 Поврзано
*Шкотски Гори
Улрих Корц

Улрих Корц (гернански: Ulrich Kortz) е германски научник, чија истражувачка дејност се концентрира околу синтезата на нови полиоксометалати. Корц се смета за еден од основололожниците на синтеза на полиоксометалати од благородни метали.
Мелетиј Антиохиски

Мелетиј Антиохиски — христијански светец и Патријарх на Антиохија во периодот од 361 до 381 година.
Свети Мелетиј живеел и делувал во 4 век. Како православен епископ бил испратен на заточение од аријанските цареви, но до крајот останал тврд во верата. Се упокоил во текот на Вториот вселенски собор, во 381 година, како претседател на соборот. Моштите му биле пренесени од Цариград во Антио­хија.
Православната црква неговиот ден го чествува на 12 февруари.
Свети Харалампиј

Свети Харалампиј — христијански светец и маченик од 3 век.
Овој светител бил епископ во Магнезија и пострадал во својата 113 година. Кога настанало прогонувањето на христијаните во времето на царот Септимиј Север, старецот Харалампиј продолжил јавно да ја проповеди Христовата вера. Според христијанското верување, сите маки ги претрпел како во туѓо тело. А кога од него жив кожата му ја одрале, незлобивиот светец им рекол на царските војници: “''Ви благодарам, браќа, за тоа што истругувајќи го моето старо тело вие го обновивте мојот дух за новиот, вечен живот''”. Осуден на смрт и изведен на губилиште, св. Харалампиј ги кренал рацете кон небото и Му се помолил на Бога за сите луѓе. Пострадал во 202 година. Неговото тело го зела Галина, царската ќерка, и чесно го погребала.
Православната црква неговиот ден го чествува на 10 февруари.
Теодора II

Теодора II (815 - 867) е христијански светец и сопруга на византискиот цар Теофил.
По смртта на Теофил, кој бил иконоборец, Теодора се зацарила со својот син Михаил III, каде управувала како регент во периодот од 842 до 856 година. Веднаш го воспоставил почитувањето на иконите на соборот во Цариград во 842 година. Во таа прилика e востановено празнувањето на победата на православието коe до ден денешен се прави во првата седмица на Чесниот Пост.
Од страна на Православната црква се смета за светец поради повторното враќање на иконите во црквите и манастирите.
Православната црква неговиот ден го чествува на 11 февруари.
Свети Сава II

Свети Сава II е христијански светец и трет архиепископ на Српската православна црква во периодот од 1263 до 1271 година.
Сава II бил син на кралoт Стефан Првовенчани и внук на Свети Сава. Пред мoнашењетo се викал Предислав. Последувајќи му на примерoт на својoт голем стрикo, Предислав се замoнашил и ревнoснo му се предал на подвигот. Избран e за епискoп српски по св. Арсениј, под иметo Сава II. Починал во 1271 година. Неговите мошти се наоѓаат во црквата на Светите Апостоли во Пеќ.
Православната црква неговиот ден го чествува на 8 февруари.